b"\n_START_ARTICLE_\nFelipe Massa\n_START_SECTION_\nAbans de la F\xc3\xb3rmula 1\n_START_PARAGRAPH_\nMassa \xc3\xa9s de pare brasiler i mare italiana. Va n\xc3\xa9ixer a S\xc3\xa3o Paulo (Brasil) i va comen\xc3\xa7ar a interessar-se per la F\xc3\xb3rmula 1 als 7 anys despr\xc3\xa9s de repartir pizzes per al GP de Brasil. Massa va comen\xc3\xa7ar a competir en curses de karts als 8 anys acabant quart ja en el seu primer campionat. Va continuar en campionats nacionals i internacionals i l'any 1998 va passar a la Formula Chervolet acabant el campionat brasiler en 5\xc3\xa8 lloc. L'any seg\xc3\xbcent va guanyar 3 de les 10 curses aconseguint aix\xc3\xad guanyar el campionat. L'any 2000 va marxar a Europa per a competir a la Formula Renault. Despr\xc3\xa9s de tenir l'oportunitat de participar en la Formula 3 va optar per competir a la Formula 3000 on va guanyar 6 de les 8 curses i va guanyar el campionat. Gr\xc3\xa0cies a aquesta actuaci\xc3\xb3 se li va oferir un test per l'equip Sauber amb qui va signar l'any 2002.\n_START_SECTION_\nSauber (2002, 2004-2005)\n_START_PARAGRAPH_\nEn el seu debut va tenir per company d'equip al campi\xc3\xb3 de la Formula 3000 de 1999, Nick Heidfeld. Tot i demostrar tenir un alt ritme Felipe va cometre bastantes errades al perdre diverses vegades el control del cotxe. Va sumar 4 punts incloent un 5\xc3\xa8 lloc al Gran Premi de Catalunya del 2002. M\xc3\xa9s tard va ser sancionat al GP dels Estats Units del 2002 i aix\xc3\xb2 va permetre entrar a l'equip a Heinz-Harald Frentzen. Massa va tornar al circuit de Suzuka per\xc3\xb2 Frentzen ja va ser confirmat com a company de Heidfeld per al 2003. Despr\xc3\xa9s que Jordan li negues un sseient Massa va passar a ser el p\xc3\xadlot de proves de Ferrari._NEWLINE_Durant aquesta temporada de proves Massa va madurar i va deixar de cometre errades, aix\xc3\xad va resignar per a Sauber l'any 2004 on tindria de company a Giancarlo Fisichella. Va sumar 12 punts dels 30 de l'equip i va ser quart al GP de B\xc3\xa8lgica del 2004. Durant la temporada 2005 va seguir a Sauber per\xc3\xb2 degut al baix rendiment del cotxe no va aconseguir sumar cap punt per\xc3\xb2 en aquesta temporada va aconseguir superar al seu company d'equip, Jacques Villeneuve._NEWLINE_De cara a la temporada 2006 va signar per a Ferrari al costat de Michael Schumacher.\n_START_SECTION_\nFerrari (2006-2013)\n_START_PARAGRAPH_\nTot i que va comen\xc3\xa7ar amb molt bon peu a Ferrari, amb un segon lloc en la qualificaci\xc3\xb3 oficial del primer Gran Premi de la temporada, en el de Bahrain, el cert \xc3\xa9s que va tenir un inici de temporada for\xc3\xa7a irregular i, fins i tot, en alguns casos, decebedor. Tot i aix\xc3\xad, va aconseguir un merit\xc3\xb2ri cinqu\xc3\xa8 lloc al GP de Mal\xc3\xa0isia, despr\xc3\xa9s de sortir 21\xc3\xa8 a la graella de sortida, un quart lloc a San Marino i, tamb\xc3\xa9, un tercer lloc -el seu primer podi- al GP d'Europa. La temporada, per\xc3\xb2, va donar un tomb just en el seu equador, en el Gran premi dels EUA, quan Ferrari va estrenar unes importants millores en els seus F2006. A partir d'aquell moment, les seves actuacions van donar un important salt qualitatiu (amb 2 segons llocs als EUA i a Alemanya i, tamb\xc3\xa9, 1 tercer lloc a Fran\xc3\xa7a), que van culminar amb la seva primera pole i posterior vict\xc3\xb2ria, al GP de Turquia, a finals d'agost. En el tram final de la temporada, va fer una pole (amb un 2n lloc final) al GP del Jap\xc3\xb3 i, tamb\xc3\xa9, va aconseguir la seva segona vict\xc3\xb2ria -amb pole pr\xc3\xa8via inclosa-, en el darrer GP de la temporada, a Brasil. _NEWLINE_L'any 2007, el brasiler es va perfilar com un dels favorits de cara al campionat. Tot i aix\xc3\xad, la sort, que en algunes ocasions li va donar l'esquena, i algunes errades van fer que el pilot nom\xc3\xa9s pogu\xc3\xa9s acabar quart en el Mundial de Pilots. Tot i aix\xc3\xad, va millorar l'actuaci\xc3\xb3 de l'anterior campanya (va aconseguir 92 punts, amb 3 vict\xc3\xb2ries)i, alhora, es va perfilar com un dels millors qualificadors de la graella, amb un total de 6 poles (Mal\xc3\xa0isia, Bahrain, Espanya, Fran\xc3\xa7a, Turquia i Brasil). La temporada seg\xc3\xbcent, la 2008, el pilot va tenir un inici for\xc3\xa7a irregular, amb 2 vict\xc3\xb2ries (a Bahrain i a Turquia), un segon lloc (a Espanya), dues poles (a Mal\xc3\xa0isia i Bahrain) i, tamb\xc3\xa9, un parell d'abandonaments (en la boja carrera d'Austr\xc3\xa0lia i, tamb\xc3\xa9, a Mal\xc3\xa0isia). A mesura que va anar passant la temporada, per\xc3\xb2, va anar millorant els seus registres, la qual cosa li va permetre posar-se l\xc3\xadder del Mundial de pilots, despr\xc3\xa9s del GP de Fran\xc3\xa7a. Aix\xc3\xb2 no obstant, dues setmanes despr\xc3\xa9s va perdre el lideratge despr\xc3\xa9s de la 13a posici\xc3\xb3 (va ser l'\xc3\xbaltim pilots dels que van acabar la carrera) que va aconseguir en un GP de la Gran Bretanya pluj\xc3\xb3s. En aquest Gran Premi va sortir-se fins a cinc cops de la pista, la qual cosa no va agradar gens al box de Ferrari. M\xc3\xa9s endavant, va fer bones actuacions al GP d'Alemanya i al GP d'Hongria, per\xc3\xb2 l'actuaci\xc3\xb3 magistral de Lewis Hamilton, en el cas d'Alemanya, i una inoportuna cremada del motor a 3 voltes del final, en el cas d'Hongria, van fer que el pilot de Sao Paulo qued\xc3\xa9s, provisionalment, en 3a posici\xc3\xb3 del Mundial de Pilots, despr\xc3\xa9s d'onze curses disputades. _NEWLINE_En les darreres carreres europees del 2008, Massa va fer una bona actuaci\xc3\xb3, amb dues vict\xc3\xb2ries al GP d'Europa i GP de B\xc3\xa8lgica (aquesta segona, a causa d'una penalitzaci\xc3\xb3 a Lewis Hamilton) i un meritori sis\xc3\xa8 lloc al pluj\xc3\xb3s GP d'It\xc3\xa0lia. Amb aquestes actuacions, doncs, el pilot brasiler es va col\xc2\xb7locar a nom\xc3\xa9s 1 punt del brit\xc3\xa0nic Lewis Hamilton, primer classificat del Mundial de Pilots, quan faltaven 4 curses per cloure la temporada. Finalment, per\xc3\xb2, el pilot brasiler es va haver de conformar amb la 2a pla\xc3\xa7a del Mundial de Pilots de l'any 2008, amb nom\xc3\xa9s 1 punt de difer\xc3\xa8ncia respecte al seu rival, l'angl\xc3\xa8s Lewis Hamilton."